Fundur bygginganefndar Vopnafjarðarhrepps 02. október 2008 , haldinn í Miklagarði kl. 12.00 Mættir til fundar : Eyjólfur Sigurðsson , Bárður Jónasson , Jóhann L. Einarsson , Ari G. Hallgrímsson , Þorsteinn Halldórsson og Ingólfur Arason . Einnig mættir : Þorsteinn Steinsson , sveitarstjóri , Björn Heiðar Sigurbjörnsson , aðst.sl.liðsstjóri , og Magnús Már Þorvaldsson , er ritaði fundargerð . * Formaður óskaði heimildar til að tekið yrði fyrir erindi sveitarstjóra viðvíkjandi niðurrif á húseigninni Hamrahlíð 17 á Vopnafirði , dags. 01.10.08 , sem 5. mál á dagskrá . Samþykkt samhljóða . 1. mál : Fundargerð skipulags - og bygginganefndar frá 15. september sl. lögð fram . Samþykkt samhljóða . 2. mál : Beiðni um vilyrði fyrir lóð – Erindi Hilmars Gunnlaugssonar , dags. 10. september 2008 , f. h. Drekasvæðis ehf. viðvíkjandi umsókn um lóðir á hafnarsvæði Vopnafjarðar skv. útfærslu Teikn á lofti . Einnig bréf sveitarstjóra , dags. 30. september 2008 . Málið rætt að undangenginni kynningu formanns . Skipulags - og bygginganefnd fagnar umsókn Drekasvæðis ehf. og samþykkir samhljóða beiðnina . 3. mál : Deiliskipulag hafnarsvæðis v / framkvæmda HB Granda – Fyrirliggjandi teikningar Héðins hf. , dags. 17. 09. 2008 , varðandi nýja fiskimjölsverksmiðju HB Granda ásamt mjölsílóum . Breyting frá núverandi deiliskipulagi svæðisins . Málið nánar kynnt og það rætt meðal nefndarmanna . Skipulags - og bygginganefnd samþykkir samhljóða umbeðna breytingu á deiliskipulagi svæðisins . 4. mál . Vegur Borgir - Gnýstaðir – Gerð nánari grein fyrir málinu . Lögð fram fundargerð frá fundi með Jóhannesi Kristinssyni en hann sátu auk heldur sveitarstjóri , formaður nefndarinnar og starfsmaður bygg.flltr.emb. , 01.09.08 . Fór mikil umræða fram um málið og í framhaldi lögð fram svofelld tillaga : „ Á grundvelli fundar með framkvæmdaaðila , framlagðra gagna og vettvangsferðar telur skipulags - og bygginganefnd að um minniháttar framkvæmd sé að ræða . Á þessum forsendum samþykkir skipulags - og bygginganefnd gerð umbeðins vegslóða . Framkvæmdin öll skal unnin í góðu samráði við starfsmann byggingareftirlits og jafnframt skal framkvæmdaaðili ganga vel frá öllum sárum sem myndast í umhverfi slóðans vegna framkvæmdarinnar . Skipulags - og bygginganefnd átelur að framkvæmdin skuli að mestu hafa verið unnin áður en endanlegt framkvæmdaleyfi er gefið út “ . Samþykkt samhljóða . 5. mál . Niðurrif Hamrahlíðar 17 , sbr. að framan . Skipulags - og bygginganefnd samþykkir erindi sveitarstjóra samhljóða . Fleira ekki tekið fyrir , fundi slitið kl. 13.10 .